**ЦЕНТРАЛНА БАНКА**

**БОСНЕ И ХЕРЦЕГОВИНЕ**

Број: УВ-122-01-1-99/18 ДС

Сарајево, 29.11.2018. године

На основу члана 7. тачке б) Закона о Централној банци Босне и Херцеговине („Службени гласник БиХ“, 1/97, 29/02, 08/03, 13/03, 14/03, 9/05, 76/06 и 32/07), Управни одбор Централне банке Босне и Херцеговине на 14. сједници одржаној 29.11.2018. године доноси

**Одлуку о измјенама и допунама Одлуке**

**о утврђивању тарифе накнада за услуге које врши Централна банка Босне и Херцеговине**

**Члан 1.**

У Одлуци о утврђивању тарифе накнада за услуге које врши Централна банка Босне и Херцеговине („Службени гласник БиХ“, бр. 9/16, 30/16 и 9/17), у члану 4. тачки л) алинеје 2) и 3) бришу се.

**Члан 2.**

У члану 4. тачка љ) мијења се и гласи:

„За сваки појединачни извјештај из Јединственог регистра рачуна пословних субјеката у БиХ на основу захтјева у писаној форми, уз доказ о извршеној уплати на рачун Централне банке: 000020000000097, с позивом на број: 703851

5,00 КМ (по извјештају)“

**Члан 3.**

У члану 4. у тачкама м) и н) ријечи: „Јединственог регистра трансакционих рачуна у БиХ“, замјењују се ријечима: „Јединственог регистра рачуна пословних субјеката у БиХ“.

**Члан 4.**

(1) У члану 4. додају се нове тачке у) и в) које гласе:

„у) за преузимање (download) базе података из Јединственог регистра рачуна пословних субјеката у БиХ, паушално унапријед, минимум за мјесец дана

500,00 КМ (по једном приступном мјесту)

в) претплата за учешће у платним системима Централне банке

1.000,00 КМ (мјесечно)“

(2) Досадашња тачка у) постаје тачка з).

**Члан 5.**

(1) Ова одлука ступа на снагу осмог дана од дана објављивања у “Службеном гласнику БиХ”, а примјењиваће се од 01.01.2019. године.

(2) Ова одлука ће се објавити и у “Службеним новинама Федерације БиХ”, “Службеном гласнику Републике Српске” и “Службеном гласнику Брчко дистрикта БиХ”.

Предсједавајући

Управног одбора Централне банке

Босне и Херцеговине

ГУВЕРНЕР

др Сенад Софтић